વિધાનસભાની ચૂંટણીઓ પહેલાં આખરી થયેલી મતદાર યાદી મુજબ મતદારોની સંખ્‍યા ૪ કરોડ, ૩૩ લાખ નોંધાઇ છે. મતદારોની સંખ્‍યા વધતાં મતદાનમથકોમાં પણ ૪૫૦૦ નો વધારો કરવામાં આવ્‍યો છે, એટલું જ નહીં દરેક મતદાન મથકોમાં મતદારો સમયસર તકલીફ વિના મતદાન કરી શકે તે હેતુથી ગ્રામ્ય વિસ્‍તારોમાં પ્રત્‍યેક મતદાનમથક દીઠ ૧૨૦૦ મતદારો અને શહેરી વિસ્‍તારોમાં પ્રત્‍યેક મતદાનમથક દીઠ ૧૪૦૦ મતદારોની મહત્તમ સંખ્‍યા નિશ્ચિત કરવામાં આવી છે. આ માટે પુરતો સરવે કરીને મતદાતાઓની ૧૨૦૦ થી વધુ સંખ્‍યા ન હોય, મતદાનમથક બે કિલોમીટરથી વધુ અંતરે ન હોય અને વચ્‍ચે નદીનાળાં ન આવતા હોય એ રીતે મતદાનમથકોની સંખ્‍યા વધારવામાં આવી છે.